Dmitriy Shokin taekvondo bo‘yicha Moskvadagi Jahon Gran-Prisida oltin medalga sazovor bo‘ldi

Taekvondo bo‘yicha O‘zbekiston terma jamoasi a’zosi Dmitriy Shokin taekvondoning WTF yo‘nalishi bo‘yicha Moskvada o‘tkazilayotgan Jahon Gran-Prisida oltin medalni qo‘lga kiritdi, deb xabar bermoqda “Gazeta.uz”.

Rossiya Federatsiyasi poytaxtida 14-avgustda start olgan turnir 16-avgustga qadar davom etadi.
Vazni 80 kilogrammdan ortiq sportchilar o‘rtasidagi final jangida Dmitriy Shokin rossiyalik Vladislav Larinni mag‘lub etdi. Uchinchi o‘rinni Janubiy Koreya va Buyuk Britaniyadan tashrif buyurgan sportchilar bo‘lishib oldi.